stanford-oval/wikipedia huggingface dataset:
วายน็อตเซเว่น

| วายน็อตเซเว่น |
| --- | --- |
ที่เกิด: จังหวัดสุพรรณบุรี ประเทศไทย
แนวเพลง: ออลเทอร์นาทิฟร็อก กรันจ์ โพสต์กรันจ์
ช่วงปี: พ.ศ. 2537 - ปัจจุบัน
ค่ายเพลง: เมกเกอร์เฮด (พ.ศ. 2537 - 2550) มอร์มิวสิค (พ.ศ. 2550 - 2554) อิสระ (พ.ศ. 2554 - ปัจจุบัน)

สมาชิก: เกษม วงศ์สรรคกร (เหน่ง)  รุ่งโรจน์ ผลหว้า (กอล์ฟ)   ณกรณ์ จุ้ยนุชศิลป์ (ไก่) ธานี พรหมศรี (ก้อย) สงกรานต์ คงประโยชน์ (โด๊ด) เจนณรงค์  อินทเสน (เบส)

อดีตสมาชิก: จิรวุฒิ สังคะกุล (แป๊ะ) พิเชษฐ์ เครือวัลย์ (เชษฐ์)
วายน็อตเซเว่น (อังกฤษ: Y Not 7) เป็นวงดนตรีร็อกในแนวออลเทอร์นาทิฟสัญชาติไทยมีเพลงดังอย่างเพลง ทิ้งรักลงแม่น้ำ, ค่อย ๆ พูด, รู้ไว้ซะ, YEAh!YEAh!, เรื่องขี้หมา และ ชู้รัก ซึ่งมีสมาชิกวงประกอบไปด้วย เหน่ง เกษม วงศ์สรรคกร, กอล์ฟ รุ่งโรจน์ ผลหว้า, ก้อย ธานี พรหมศรี, แป๊ะ จิรวุฒิ สังคะกุล, ไก่ ณกรณ์ จุ้ยนุชศิลป์,โด๊ด สงกรานต์ คงประโยชน์ และ เชษฐ์ พิเชษฐ์ เครือวัลย์
ผลงาน

Y Not 7 (23 ธันวาคม พ.ศ. 2537)
ค่อยค่อยพูด
เกลียดความสงสาร
แมลงเม่า
ท่าจะบ้า
มันเป็นยังไงนะ
โธ่เอ๊ย
เต่าล้านปี
วัฏจักรของชาติชาย
ไอ้เปี๊ยก
ทิ้งรักลงแม่น้ำ
รู้ไว้ซะ
Rock Zone (20 เมษายน พ.ศ. 2538)
เธอ...ผู้ไม่แพ้ (อำพล ลำพูน)
เป็นอย่างนี้ตั้งแต่เกิดเลย (ไกรภพ จันทร์ดี)
ร่ำไร (ใหม่ เจริญปุระ)
คาใจ (จิรายุส วรรธนะสิน)
ปราสาททราย (อลิสา อินทุสมิต)
ยุ่งน่า (จอห์น รัตนเวโรจน์)
เติมน้ำมัน (มาช่า วัฒนพานิช)
สบาย สบาย
ขอแค่ได้รู้ (ก้อง สหรัถ)
ฉันคนนี้ก็คน (ขจรศักดิ์ รัตนนิสสัย)
เหมือนเป็นคนอื่น (ดา อินคา)
Six (28 กุมภาพันธ์ 2540)
รถพยาบาล
เสียใจอยู่แล้ว
ไม่อยากรู้
ไฟรางราง
ดิ่งลงไป
เอา
เหนื่อย
แน่จริงออกมา
ช้าก่อน
คืนที่มืดมน
ทรามวัยกับไอ้จก (29 พฤษภาคม 2540)
ขอบคุณครับ
ฉันยังรอเธอ (อั๋น ภูวนาท คุนผลิน)
ไม่ยากเลย
On The Rock Special (30 กรกฏาคม 2541)
คนเหมือนกัน
คืนรัง
แสบหัวใจ
โอ๊ยมันบ่แน่ดอกนาย
ชวนน้องแต่งงาน
ที่รักเรารักกันไม่ได้
คนอกหักพักบ้านนี้
รักน้องคนเดียว
สามหัวใจ
เจ็บกระดองใจ
อย่าเห็นกันดีกว่า
ยมบาลเจ้าขา
Yeah! (28 มกราคม, 2542)
Yeah! Yeah!
เรื่องขี้หมา
แล้วจะมามั้ย
ประเดี๋ยวก็ดีเอง
เคยตายมาแล้ว
I Don't Know Y
ฉันไม่ยอม
อ๊าย อาย
อย่าสั่งให้ฉันตาย (ไม่มีทาง)
ย้วย
แค่มีเธอเป็นใช้ได้
Neverdie (9 กันยายน, 2542)
จนแต่เจ๋ง
คำมักง่าย
ขอบใจจริง ๆ
ประมาณนี้หรือเปล่า
ยังไงก็โดน
สรุปว่า...บ้า
เห็นใจกันหน่อย
Enter sandman
กองไว้
โชคดีนะเพื่อน
Rock Up (22 ธันวาคม, 2543)
โอ๊ย!
รักโง่ๆ
คนประหลาด
อยากเตือนด้วยความหวังดี
ชู้รัก
ไม่ใช่ซะหน่อย
อาฆาต
ใครจะค้ำประกัน
แส่ทำไม
เชื่อแล้วเชื่อเลย
Your Songs (2546)
It might be you
Saving all my love for you
Better man
Have I told you lately
More than word
Always
Your song
Hero
Just the way you are
Eternal flame
Can't take my eyes off of you
Tonight I celebrate my love
เหน่ง (กรกฏาคม 2549)
ทนเป็นวัวเป็นควาย
กี่คน...ล่ะ
คิดอะไรมากมาย
ไม่เอาแล้ว
ลืมแล้วใยเจ้าเอย
ตัวต่อตัว ตาต่อตา ฟันต่อฟัน
ตายโอ๊ยตาย
มีแต่เธอ
วันที่ทำหายไป
พรุ่งนี้เช้า...ค่อยคุยกัน
อัลบั้มรวมเพลง

Signature Collection Of Y Not 7 (13 ธันวาคม 2560)
Best of Y Not 7 (18 กันยายน 2557)
THE​ VERY​ BEST​ OF​ วายน็อตเซเว่น (25 มกราคม 2543)
คอนเสิร์ต

คอนเสิร์ต ร๊อคลอยฟ้า (กุมภาพันธ์ 2538)
คอนเสิร์ต สายลับมนัสจัง (รับเชิญ) (25 มีนาคม 2538)
คอนเสิร์ต Earth Day Concert ครั้งที่ 5 ตอน เพลงร็อค พลิกโลก (22 เมษายน 2538)
คอนเสิร์ต Earth Day ครั้งที่ 6 Teen For Green (เมษายน 2539)
คอนเสิร์ต Earth Day ครั้งที่ 7 Rock on earth project (20 เมษายน 2540)
คอนเสิร์ต Earth Day Concert ครั้งที่ 8 (เมษายน 2541)
คอนเสิร์ต จากเพื่อน พี่และน้อง แด่ เรวัต พุทธินันทน์ (5 กันยายน 2541)
คอนเสิร์ต Earth day ครั้งที่ 9 (เมษายน 2542)
คอนเสิร์ต พลังแผ่นดิน (20 พฤศจิกายน 2542)
คอนเสิร์ต Rock On Earth 2001 (22 เมษายน 2544)
คอนเสิร์ต RPG Showcase (กรกฎาคม 2545)
คอนเสิร์ต Fat Festival 6 (11 – 12 พฤศจิกายน 2549)
คอนเสิร์ต 25 ปี นิติพงษ์ ห่อนาค (25 สิงหาคม 2550)
คอนเสิร์ต ป้า คนดนตรี คืนชีวิตสู่ธรรมชาติ (13 - 14 กันยายน 2550)
คอนเสิร์ต REDioactive the musical party by J Jetrin (รับเชิญ) (26 เมษายน 2551)
คอนเสิร์ต JOE + J THE BROTHER CONCERT (รับเชิญ) (29 สิงหาคม 2552)
คอนเสิร์ต 40 ปี the legend of the guitar (20-21 พฤศจิกายน 2553)
คอนเสิร์ต Hurt Rocker (12 พฤศจิกายน 2555)
คอนเสิร์ต Big Mountain Music Festival 4 (8 - 9 ธันวาคม 2555)
คอนเสิร์ต เส้นทางทรนง (26 ธันวาคม 2557)
คอนเสิร์ต Ohm Chatree Live 2014 : rpg replay (รับเชิญ) (28 ธันวาคม 2557)
คอนเสิร์ต Samila Countdown Festival 2015 (30 ธันวาคม 2557)
คอนเสิร์ต Biker Party In The Garden Episode 1 (14 มีนาคม 2558)
คอนเสิร์ต The Sun & Friends (รับเชิญ) (17 ตุลาคม 2558)
คอนเสิร์ต การกุศล ด้วยร็อคและห่วงใย เพื่อผู้ป่วยโรคมะเร็ง (8 ตุลาคม 2559)
คอนเสิร์ต ช่วยเหลือผู้ประสบภัยน้ำท่วมภาดใต้ (11 มกราคม 2560)
คอนเสิร์ต คืนรัง 3 (25-26 กุมภาพันธ์ 2560)
คอนเสิร์ต ทองหล่อเล่นสด (2 กรกฎาคม 2560)
คอนเสิร์ต เราคนไทยไม่ทิ้งกัน (6 สิงหาคม 2560)
คอนเสิร์ต Chill On The Beach 14 (16 ธันวาคม 2560)
คอนเสิร์ต ช่วยเหลือผู้ประสบภัยน้ำท่วม แขวงอัตตะปือ สปป.ลาว (8 สิงหาคม 2561)
คอนเสิร์ต รำลึก พ่อดม ชวนชื่น (28 ธันวาคม 2561)
มหกรรมคอนเสิร์ต เทศกาลอาหารและดนตรีฉลองวันแรงงาน (4 พฤษภาคม 2562)
คอนเสิร์ต เพื่อไม่ทิ้งกัน เพือหารายได้ช่วยเหลือ พี่โดม มาร์ติน ป่วยด้วยโรคมะเร็งเนื้องอกในสมอง (31 กรกฎาคม 2562)
คอนเสิร์ต เพื่อไม่ทิ้งกัน ช่วยเหลือฟี้นฟู ผู้ประสบอุทกภัยนํ้าท่วมชาวภาดอีสาน (23 ตุลาคม 2562)
คอนเสิร์ต Boost Up @rayong รวมพลัง อึด ฮึด สู้ (22 สิงหาคม 2563)
คอนเสิร์ต การกุศล 60 ปี พระจอมเกล้าลาดกระบัง (24 สิงหาคม 2563)
คอนเสิร์ต เพื่อไม่ทิ้งกัน แสดงช่วยเหลือเพื่อนพี่น้องชาวใต้ (22 ธันวาคม 2563)
คอนเสิร์ต SEK LOSO & Friends concert Live for Turkey and Syria (รับเชิญ) (27 กุมภาพันธ์ 2566)
คอนเสิร์ต Pattaya Music Festival 2023 (4 มีนาคม 2566)
คอนเสิร์ต แคมป์ไฟดนตรี มาลีฮวนน่า ครั้งที่ 10 (รับเชิญ) (2 ธันวาคม 2566)
คอนเสิร์ต 90's Forever Concert (24 กุมภาพันธ์ 2567)
คอนเสิร์ต Hatyai Songkran Festival 2024 (14 เมษายน 2567)
คอนเสิร์ต Grammy X RS HIT100 Vol.2 (11-12 พฤษภาคม 2567)
คอนเสิร์ต การกุศล I AM FROM ศรีธัญญา (1 กันยายน 2567)
คอนเสิร์ต Lui Kao Music Festival (16 พฤศจิกายน 2567)
มิวสิกวิดีโอ

พูดเล้นเล่น ของ เบิร์ด ธงไชย (เหน่ง) (2541)
รางวัล

สีสันอะวอร์ดส์ ครั้งที่ 12 ประจำปี พ.ศ. 2542 ศิลปินกลุ่มร็อคยอดเยี่ยม, อัลบั้มร็อคยอดเยี่ยม จากอัลบั้ม Yeah!
สีสันอะวอร์ดส์ ครั้งที่ 12 ประจำปี พ.ศ. 2542 เพลงร็อคยอดเยี่ยม จากเพลง ”Yeah! Yeah!”
สีสันอะวอร์ดส์ ครั้งที่ 19 ประจำปี พ.ศ. 2549 ศิลปินร็อกยอดเยี่ยม (เหน่ง) จากอัลบั้ม เหน่ง
เกทเวย์ เอกมัย

| --- | --- |

th
ที่ตั้ง: 982/22 ถนนสุขุมวิท แขวงพระโขนง เขตคลองเตย กรุงเทพมหานคร
พิกัด: 13°43′07″N 100°35′09″E﻿ / ﻿13.718512°N 100.585763°E﻿ / 13.718512; 100.585763
เปิดให้บริการ: 18 กรกฎาคม พ.ศ. 2555  (Soft Opening) 11 พฤศจิกายน พ.ศ. 2555  (Grand Opening)
ผู้บริหารงาน: บริษัท เกตเวย์ สาขาเอกมัย จำกัด
พื้นที่ชั้นขายปลีก: 93,000 ตารางเมตร
จำนวนชั้น: 8 ชั้น
ที่จอดรถ: 1,000 คัน
ขนส่งมวลชน:  เอกมัย
บรรยากาศภายในเกทเวย์ เอกมัย
ศูนย์การค้าเกทเวย์ เอกมัย เป็นศูนย์การค้าขนาดกลาง ตั้งอยู่หัวมุมจุดตัดถนนสุขุมวิทกับซอยสุขุมวิท 42 (รูเบีย) บริหารงานโดย บริษัท เกตเวย์ สาขาเอกมัย จำกัด ในเครือแอสเสท เวิรด์ คอร์ป โดยเป็นศูนย์การค้าไลฟ์สไตล์ญี่ปุ่นแห่งแรกของไทย ภายในอาคารประกอบด้วย ร้านอาหารแนวญี่ปุ่น ศูนย์การเรียนรู้ ซูเปอร์มาร์เก็ตที่เปิดตลอด 24 ชั่วโมง ร้านเสริมความงาม รวมถึงแหล่งรวมอุปกรณ์สำนักงานและอุปกรณ์ไอที
การจัดสรรพื้นที่

เกทเวย์ เอกมัย ประกอบด้วยพื้นที่สำคัญดังนี้
แม็กซ์แวลู ซูเปอร์มาร์เก็ต
โฮมโปร เอส
บีทูเอส
ออฟฟิศเมท
สวนสนุกฮาร์เบอร์แลนด์
การคมนาคม

รถไฟฟ้าบีทีเอส สายสุขุมวิท: สถานีเอกมัย
รถโดยสารที่ผ่าน : 511,23(3-5),501(1-53),519(1-57),38(3-8),48(3-11),133(3-15),71(1-39),2(3-1),3-32,3-44,25(3-6)TSB,98,71 มินิบัส
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
เจ้าพระวอ

| พระวรราชภักดี |
| --- | --- |

เจ้าผู้ครองนคร
ประสูติ: ไม่ปรากฏ
พิราลัย: พ.ศ. 2320
พระมเหสี: เจ้านางอรอินทร์
พระวรราชภักดี
พระบุตร: 9 พระองค์
ราชวงศ์: แสนทิพย์นาบัว
พระบิดา: เจ้าอุปราชนอง
พระมารดา: หญิงชาวลาวเวียงจันทน์
เจ้าพระวอ หรือ พระวรราชภักดี เป็นเจ้าผู้ครองนครเขื่อนขันธ์กาบแก้วบัวบาน พระองค์ที่ 3 (พ.ศ. 2314) เป็นพระราชโอรสในเจ้าอุปราชนอง (เจ้านอง) ปฐมเจ้าเมืองนครเขื่อนขันธ์กาบแก้วบัวบาน อันสืบเชื้อสายมาแต่แสนทิพย์นาบัว เป็นพระราชบิดาพระเทพวงศา (ท้าวก่ำ) เจ้าเมืองเขมราษฎร์ธานี องค์ที่ 1 พระไชยราชวงศา (ท้าวเสน) ผู้ครองเมืองไชยสุทธิ์อุตมบุรี องค์ที่ 1 และเป็นพระปิตุลาพระวิไชยราชสุริยวงษขัติยราช เจ้าประเทศราชผู้ครองนครจำปาศักดิ์ องค์ที่ 3 พระประทุมวรราชสุริยวงศ์ เจ้าประเทศราชผู้ครองเมืองอุบลราชธานีศรีวนาไลประเทศราช องค์ที่ 1
พระประวัติ

พระวรราชภักดี พระนามเดิมว่า พระวอ สมภพที่นครเวียงจันทน์ เป็นพระโอรสพระองค์รองของเจ้านอง ปฐมราชวงศ์แสนทิพย์นาบัว กับ หญิงชาวลาวเวียงจันทน์ เป็นพระอนุชาของพระวรราชปิตา เจ้าผู้ครองนครเขื่อนขันธ์กาบแก้วบัวบาน พระองค์ที่ 2 เมื่อเจ้าพระวอทรงเจริญชนม์ เจ้าอุปราชนองทรงโปรดให้เข้ารับราชการสนองพระคุณพระเจ้าไชยองค์เว้ผู้เป็นพระมาตุลา (น้าชาย) ที่พระราชสำนักนครเวียงจันทน์
ต่อมาเจ้าพระวอเสกสมรสกับเจ้านางอรอินทร์ มีพระโอรส และพระราชธิดา 9 พระองค์ คือ
เจ้านางจันบุปผา
ท้าวก่ำ เจ้าเมืองเขมราษฎร์ธานี องค์ที่ 1
เจ้านางทุมมา
เจ้านางต่อนแก้ว
ท้าวเสน ผู้ครองเมืองไชยสุทธิ์อุตมบุรี องค์ที่ 1
ท้าวเครือ
ท้าวลาด
ท้าวนางปัดทำ
ท้าวฮด
พิราลัย

ปี พ.ศ. 2320 พระวรราชภักดีถูกทัพนครเวียงจันทน์จับได้ และประหารชีวิตถึงแก่พราลัย ณ เวียงดอนกอง แขวงนครจำปาศักดิ์
สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา

| สมเด็จพระเจ้าบรมวงศ์เธอ เจ้าฟ้ามาลินีนพดารา ศิรินิภาพรรณวดี |
| --- | --- |
สมเด็จพระเจ้าบรมวงศ์เธอ ชั้น 5 เจ้าฟ้าชั้นโท กรมขุนศรีสัชนาลัยสุรกัญญา

ประสูติ: 31 กรกฎาคม พ.ศ. 2428
สิ้นพระชนม์: 22 ธันวาคม พ.ศ. 2467 (39 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (31 กรกฎาคม พ.ศ. 2428 – 22 ธันวาคม พ.ศ. 2467) เป็นพระราชธิดาพระองค์ที่ 55 ในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา เมื่อแรกประสูติมีพระนามว่า "พระเจ้าลูกเธอ พระองค์เจ้ามาลินีนภดารา"
เมื่อปี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาพระราชโอรสและพระราชธิดาที่ประสูติแต่พระอรรคชายาเธอขึ้นเป็นเจ้าฟ้า ดังนั้น พระองค์จึงได้รับสถาปนาขึ้นเป็น "พระเจ้าลูกเธอ เจ้าฟ้ามาลินีนภดารา" หลังจากนั้น ในปี พ.ศ. 2439 พระบาทสมเด็จพระจุลจอมเกล้าเจ้าอยู่หัวพระราชทานพระสุพรรณบัตรเฉลิมพระนามาภิไธยสถาปนาขึ้นเป็น "สมเด็จพระเจ้าลูกเธอ เจ้าฟ้ามาลินีนภดารา ศิรินิภาพรรณวดี"
ในปี พ.ศ. 2454 ทรงร่วมกับสมเด็จพระเจ้าน้องนางเธอ เจ้าฟ้านิภานภดล วิมลประภาวดี พระโสทรขนิษฐภคินี บริจาคทุนทรัพย์สร้างเครื่องใช้สำหรับ "ตึกเยาวมาลย์อุทิศ ปิยราชบพิตร ปดิวรัดา" ในโรงเรียนเทพศิรินทร์
สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี ประชวรด้วยพระโรคพระปับผาสะมานาน และต่อมาประชวรด้วยโรคพระวักกะ พระอาการทรุดลงและสิ้นพระชนม์เมื่อวันที่ 22 ธันวาคม พ.ศ. 2467 ณ วังสวนสุนันทา สิริพระชันษา 39 ปี พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินในการพระราชทานน้ำหลวงสรงพระศพ ณ วังสวนสุนันทา เจ้าพนักงานภูษามาลาเชิญพระศพลงสู่พระโกศลองในประกอบด้วยพระโกศกุดั่นใหญ่ และอัญเชิญพระศพจากวังสวนสุนันทา มาประดิษฐาน ณ พระที่นั่งอภิเศกดุสิต ภายในพระราชวังดุสิต ในการนี้พระบาทสมเด็จพระมงกุฎเกล้าเจ้าอยู่หัว ทรงพระทรงพระกรุณาโปรดเกล้าฯ สถาปนาขึ้นเป็นเจ้าฟ้าต่างกรมฝ่ายในมีพระนามว่า "สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา" มีพระราชพิธีพระราชทานเพลิงพระศพ ณ พระเมรุ ท้องสนามหลวง
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้ากรมขุนศรีสัชนาลัยสุรกัญญา |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้ามาลินีนภดารา (31 กรกฎาคม พ.ศ. 2428 - พ.ศ. 2431)
พระเจ้าลูกเธอ เจ้าฟ้ามาลินีนภดารา (พ.ศ. 2431 - พ.ศ. 2439)
สมเด็จพระเจ้าลูกเธอ เจ้าฟ้ามาลินีนภดารา ศิรินิภาพรรณวดี (พ.ศ. 2439 - 23 ตุลาคม พ.ศ. 2453)
สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี (23 ตุลาคม พ.ศ. 2453 - 22 ธันวาคม พ.ศ. 2467)
ภายหลังการสิ้นพระชนม์
สมเด็จพระเจ้าน้องนางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (4 มกราคม พ.ศ. 2468 - 26 พฤศจิกายน พ.ศ. 2468)
สมเด็จพระเจ้าพี่นางเธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (26 พฤศจิกายน พ.ศ. 2468 - 10 กรกฎาคม พ.ศ. 2478)
สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (10 กรกฎาคม พ.ศ. 2478)
พระเกียรติยศ > เครื่องราชอิสริยาภรณ์

พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
พ.ศ. 2440 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2465 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2438 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
ชนาธิป สรงกระสินธ์

ระวังสับสนกับ ชนาธิป โพธิ์ทองคำ
สิบตำรวจตรี ชนาธิป สรงกระสินธ์ ชื่อเล่น เจ​ (เกิด 5 ตุลาคม พ.ศ. 2536) เป็นนักฟุตบอลชาวไทย ปัจจุบันเล่นให้กับบีจี ปทุม ยูไนเต็ดในไทยลีก และทีมชาติไทย
ชนาธิปเริ่มมีชื่อเสียงจากการเป็นนักเตะที่อายุน้อยที่สุดที่วินเฟรด เชเฟอร์ เรียกตัวเข้าไปร่วมการแข่งขัน เอเอฟเอฟ ซูซูกิ คัพ 2012 ในฐานะตัวแทนทีมชาติไทยชุดใหญ่ ได้ตำแหน่งรองแชมป์ ก่อนที่สองปีต่อมาจะพาทีมคว้าแชมป์ได้สำเร็จในรายการเอเอฟเอฟ ซูซูกิ คัพ 2014 และคว้าแชมป์อีกครั้งในเอเอฟเอฟ ซูซูกิ คัพ 2016 โดยได้รับรางวัลผู้เล่นยอดเยี่ยมจากทั้งสองครั้งดังกล่าว
ทั้งนี้ ชนาธิปยังเป็นกำลังสำคัญของผู้เล่นทีมชาติไทยรุ่นอายุไม่เกิน 23 ปี คว้าเหรียญทองในการแข่งขัน ซีเกมส์ 2013 ที่พม่า และซีเกมส์ 2015 ที่สิงคโปร์ รวมถึงคว้าอันดับ 4 ในการแข่งขันเอเชียนเกมส์ 2014 ที่เกาหลีใต้
ด้วยการมีรูปร่างที่เล็กแต่มีทักษะฟุตบอลที่ดี มีความคล่องแคล่วปราดเปรียวมีความเข้าใจเกมสูง ชนาธิปจึงได้รับฉายาว่า เมสซิเจ ตามชื่อของลิโอเนล เมสซิ นักฟุตบอลแชมป์โลกชาวอาร์เจนตินา
ประวัติ

ชนาธิป สรงกระสินธ์ เกิดเมื่อวันที่ 5 ตุลาคม พ.ศ. 2536 ที่ตลาดสามพราน อำเภอสามพราน จังหวัดนครปฐม เป็นบุตรชายของนายก้องภพและนางพรสวรรค์ สรงกระสินธ์ โดยบิดาเป็นผู้สอนให้เล่นฟุตบอลตั้งแต่อายุได้ 4 ขวบ และเริ่มต้นเล่นฟุตบอลอย่างจริงจังในขณะศึกษาอยู่ในชั้นประถมศึกษาปีที่ 4 ที่โรงเรียนกีฬากรุงเทพมหานคร จากนั้นได้ย้ายมาศึกษาต่อในชั้นประถมศึกษาปีที่ 5 ที่โรงเรียนเพ็ญสมิทธ์ จนจบชั้นประถมศึกษาปีที่ 6
หลังจบชั้นประถมศึกษา ชนาธิปกลับไปจังหวัดนครปฐมเพื่อศึกษาต่อในชั้นมัธยมศึกษาตอนต้นที่โรงเรียนสามพรานวิทยา ในช่วงนี้เขาได้เล่นฟุตบอลเดินสายกับทีม ซีแอล ไฮสปีด ซึ่งเป็นทีมฟุตบอลเดินสายชื่อดังในจังหวัดนครปฐม ร่วมกับรัชพล นาวันโน ที่ภายหลังกลายเป็นนักฟุตบอลทีมชาติไทยอีกคนหนึ่ง
หลังจบชั้นมัธยมศึกษาตอนต้น ชนาธิปได้ศึกษาต่อในสาขาวิชาการตลาดที่วิทยาลัยเทคโนโลยีพาณิชย์การราชดำเนิน และเล่นฟุตบอลในระดับนักเรียนให้กับสถาบันไปด้วย โดยช่วยให้พาณิชย์การราชดำเนินคว้าแชมป์ฟุตบอลนักเรียนกรมพลศึกษารุ่นอายุไม่เกิน 18 ปี ประเภท ก. ได้ในเดือนมกราคม พ.ศ. 2554
ในอดีต ชนาธิป เคยศึกษาอยู่ที่คณะรัฐศาสตร์ มหาวิทยาลัยธรรมศาสตร์ แต่ในปี พ.ศ. 2558 เขาได้ทำเรื่องย้ายคณะเพื่อไปศึกษาต่อที่ คณะสหเวชศาสตร์ มหาวิทยาลัยธรรมศาสตร์ สาขาบริหารจัดการการกีฬา โดยสำเร็จการศึกษาในระดับปริญญาตรี ในปี พ.ศ. 2566
ชนาธิปรับราชการตำรวจโดยเข้ารับการฝึกอบรมที่ ศูนย์ฝึกอบรมตำรวจภูธร ภาค7
ฟุตบอลสโมสร > บีอีซี เทโรศาสน > ฤดูกาล 2554

ในสมัยที่ชนาธิป ยังเล่นฟุตบอลระดับนักเรียน เขาเคยถูกทีโอทีปฏิเสธที่จะเซ็นสัญญาด้วยเพราะรูปร่างเล็กเกินไปไม่เหมาะจะเป็นนักฟุตบอลอาชีพ ก่อนที่บีอีซี เทโรศาสนจะนำตัวเขามาร่วมทีมชุดเยาวชนของสโมสร โดยให้ค่าแรงเดือนละ 10,000 บาท
ชนาธิป อยู่ในทีมชุดเยาวชน U-19 ของสโมสรและสามารถพาทีมเยาวชนของสโมสรคว้าแชมป์ เอฟเอ ยูธ คัพ 2011 ได้สำเร็จ โดยในนัดชิงชนะเลิศ วันที่ 9 กรกฎาคม พ.ศ. 2554 ที่สนามศุภชลาศัย เขาสามารถพาสโมสรเอาชนะทีมเยาวชน U-19 ของบุรีรัมย์ พีอีเอ ไปได้ 5-2 และได้รับรางวัลแมน ออฟ เดอะ แมตช์ หลังจบเกม
ด้วยผลงานที่ดีในทีมเยาวชนของบีอีซี เทโรศาสน ทำให้ในเดือนตุลาคม พ.ศ. 2554 เขาถูกสมชาย ชวยบุญชุม โค้ชทีมชาติชุดเยาวชนในขณะนั้น เรียกติดทีมชาติไทยชุดเยาวชน 19 ปี แข่งขันในรอบคัดเลือกของฟุตบอลเอเชียเยาวชนอายุไม่เกิน 19 ปี ปี 2012 โดยทีมชาติไทยได้แชมป์กลุ่มและได้ผ่านเข้าไปเล่นในรอบสุดท้ายที่สหรัฐอาหรับเอมิเรตส์ โดยในรอบคัดเลือกนี้ชนาธิป ได้ลงเล่นเป็นตัวจริงและยิงประตูให้ทีมชาติไทยชุดเยาวชนอายุ 19 ปีได้ 1 ลูก ในเกมส์ที่ถล่มเยาวชนทีมชาติกวมไปถึง 13-0 ที่สนามเทพหัสดิน
ฟุตบอลสโมสร > บีอีซี เทโรศาสน > ฤดูกาล 2555

หลังจากสามารถคว้าแชมป์เอฟเอ ยูธ คัพ 2011 ชนาธิปก็ได้รับโอกาสจากแอนดรูว์ อ็อด กุนซือใหญ่ของทีมในขณะนั้นให้ติดทีมชุดใหญ่ ชนาธิปได้รับโอกาสลงเล่นให้กับต้นสังกัดเป็นครั้งแรกในนัดเปิดสนามของไทยพรีเมียร์ลีก 2555 วันที่ 17 มีนาคม พ.ศ. 2555 ที่ทีมของเขาต้องออกไปเยือนบุรีรัมย์ ยูไนเต็ดที่สนามไอโมบาย โดยชนาธิปลงเล่นเป็นตัวจริงแต่ทีมของเขาแพ้ไป 2-1 และมายิงประตูแรกได้ในวันที่ 6 พฤษภาคม พ.ศ. 2555 ในนัดที่บีอีซี เทโรศาสนออกไปเยือนการท่าเรือไทย ที่แพตสเตเดียม ซึ่งเขาถูกเปลี่ยนลงมาแทนจักรกริช บุญคำในครึ่งหลัง โดยในการแข่งขันนัดดังกล่าวเขาทำผลงานให้เป็นที่จดจำของแฟนบอลด้วยการถูกส่งลงมาในฐานะตัวสำรองแล้วยิงคนเดียว 2 ประตูโดยลูกที่ 2 เป็นการกระชากด้วยความเร็วกว่าครึ่งสนามก่อนจะล็อกหลบวัลลภ แซ่จิ๋ว นายประตูเจ้าบ้านแล้วค่อย ๆ เลี้ยงบอลผ่านเส้นประตูเข้าไปอย่างเหนือชั้น ทำให้สโมสรบุกมาชนะการท่าเรือถึงถิ่น 2-0
ด้วยวัยเพียง 18 ปี แต่จากฟอร์มการเล่นอันยอดเยี่ยม ทำให้ชนาธิป ยึดตำแหน่งภายในทีมได้ตั้งแต่ฤดูกาลแรกที่ขึ้นมาจากทีมเยาวชน โดยในวันที่ 11 กรกฎาคม พ.ศ. 2555 เขาได้ลงสนามในรายการ โตโยต้า ลีกคัพ 2555 ในรอบ 32 ทีมสุดท้ายซึ่งเป็นการลงเล่นรายการนี้เป็นนัดแรกของเขา ในเกมส์นัดดังกล่าวทีมของเขาต้องออกไปเยือนลำพูน วอร์ริเออร์ที่แม่กวงสเตเดียม และเขาก็ช่วยให้ทีมชนะ 2-1 ต่อมาในวันที่ 15 กรกฎาคม พ.ศ. 2555 เขายิงได้อีก 1 ประตูในเกมส์ไทยพรีเมียร์ลีกที่บีอีซี เทโรศาสน ต้องออกไปเยือนสงขลา ยูไนเต็ด ที่สนามติณสูลานนท์ จังหวัดสงขลา โดยเขายิงประตูให้ทีมขึ้นนำ 1-0 ก่อนที่ทีมของเขาจะชนะเจ้าบ้านไป 2-1
วันที่ 1 สิงหาคม พ.ศ. 2555 ชนาธิป สรงกระสินธ์ ได้ลงเล่นฟุตบอลชิงถ้วยไทยคม เอฟเอคัพ เป็นครั้งแรก โดยเป็นเกมส์รอบ 32 ทีมสุดท้าย ที่สโมสรต้องออกไปเยือนพัทยา ยูไนเต็ด ที่สนามกีฬาเทศบาลหนองปรือ โดยเขาเป็นคนเปิดให้กิลเบิร์ต คุมสัน ยิงประตูชัยให้บีอีซี บุกมาชนะ 1-0 ผ่านเข้ารอบ 16 ทีมสุดท้าย และต่อมาในเกมส์ไทยพรีเมียร์ลีกวันที่ 11 สิงหาคม พ.ศ. 2555 ระหว่างบีบีซียูกับบีอีซี เทโรศาสน ที่สนามราชมังคลากีฬาสถาน ชนาธิป ยิงให้ทีมขึ้นนำ 2-1 ก่อนจะจบลงด้วยผลเสมอ 2-2
ชนาธิปได้ลงสนามในฤดูกาลนี้รวม 33 นัด (ไทยพรีเมียร์ลีก 28 นัด, โตโยต้า ลีกคัพ 3 นัด, เอฟเอ คัพ 2 นัด) ยิงในไทยพรีเมียร์ลีกได้ 4 ประตู และบีอีซี เทโรศาสนจบฤดูกาลด้วยอันดับ 3 จากผลงานและลีลาการเล่นในฤดูกาลนี้ทำให้ชนาธิป สรงกระสินธ์ได้เล่นให้ทีมชาติไทยชุดเยาวชนอายุไม่เกิน 19 ปี ไปแข่งขันชิงแชมป์แห่งชาติเอเชียรอบสุดท้ายที่สหรัฐอาหรับเอมิเรตส์ หลังจากเคยเล่นในรอบคัดเลือกเมื่อปีที่แล้ว และติดทีมชาติชุดใหญ่ไปแข่งขันเอเอฟเอฟ ซูซูกิ คัพ 2012
ฟุตบอลสโมสร > บีอีซี เทโรศาสน > ฤดูกาล 2556

ในเดือนมกราคม พ.ศ. 2556 ชนาธิป ถูกเรียกตัวติดทีมชาติชุดใหญ่ในการแข่งขันฟุตบอลชิงถ้วยพระราชทานคิงส์คัพ ครั้งที่ 42 และได้ลงเล่นเป็นตัวจริงแต่ทำได้เพียงแค่คว้าอันดับ 3 ร่วมกับทีมชาติเกาหลีเหนือ
ในฤดูกาลนี้สโมสรเปลี่ยนแปลงโค้ชเป็นสเตฟาเน่ เด โมล และชนาธิป เริ่มต้นฤดูกาล 2556 ในเกมส์ที่บีอีซี-เทโรศาสนบุกไปชนะราชบุรี 1-0 ที่สนามกีฬาจังหวัดราชบุรี เมื่อวันที่ 10 มีนาคม โดยเป็นตัวสำรองและถูกส่งลงมาแทนคลีตัน ซิลวา ในช่วง 10 นาทีสุดท้ายของเกมส์
การยิงประตูแรกในฤดูกาลนี้ของเขาเกิดขึ้นในเกมส์ไทยพรีเมียร์ลีกที่เสมอกับ บุรีรัมย์ ยูไนเต็ด 1-1 ที่สนามเฉลิมพระเกียรติ 72 พรรษา เมื่อวันที่ 16 พฤษภาคม โดยถูกเปลี่ยนตัวลงมายิงตีเสมอให้กับทีม ซึ่งประตูที่เขายิงได้ในนัดนี้ถือเป็นประตูแรกที่เขายิงได้ต่อหน้าแฟนบอลที่สนามเหย้าของสโมสร
ต่อมาวันที่ 18 สิงหาคม เขายิงในไทยพรีเมียร์ลีกได้อีก 1 ประตู โดยยิงให้บีอีซี เทโรศาสนตีเสมอบางกอกกล๊าส 1-1 ก่อนจะจบลงด้วยการบุกมาชนะ 3-2 ที่ลีโอสเตเดียม แต่ในช่วงท้ายเกมเขากลับถูกใบแดงไล่ออกจากสนามเพราะไปมีปัญหากับฟลาเวียง มิเชลินี่ และธีรเทพ วิโนทัย นักเตะของบางกอกกล๊าส โดยถือเป็นการได้ใบแดงครั้งแรกของเขาในฐานะนักฟุตบอลอาชีพ
วันที่ 27 ตุลาคม เขายิงได้ 1 ประตูในเกมส์เปิดบ้านเสมอเมืองทอง ยูไนเต็ด 2-2 ที่สนามเฉลิมพระเกียรติ 72 พรรษา
จบฤดูกาลชนาธิปลงสนาม 28 นัด (ไทยพรีเมียร์ลีก 26 นัด, เอฟเอคัพ 1 นัด, ลีกคัพ 1 นัด) ยิงในไทยพรีเมียร์ลีกได้ 3 ประตู พาบีอีซี เทโรศาสนต้นสังกัดคว้าอันดับ 6 ในลีก และเกียรติศักดิ์ เสนาเมืองได้เรียกติดฟุตบอลทีมชาติไทยรุ่นอายุไม่เกิน 23 ปี แข่งขันในกีฬาซีเกมส์ 2013 ที่ประเทศพม่าในเดือนธันวาคม
ฟุตบอลสโมสร > บีอีซี เทโรศาสน > ฤดูกาล 2557

ในช่วงต้นฤดูกาล ชนาธิปต้องพลาดโอกาสในการลงสนามเนื่องจากได้รับบาดเจ็บกระดูกหน้าแข้งหักจากการลงเล่นให้ทีมชาติไทยชุดอายุไม่เกิน 23 ปี ในกีฬาซีเกมส์เมื่อปลายปีก่อน และมาได้ลงสนามนัดแรกในฤดูกาลนี้เมื่อวันที่ 29 มีนาคม ในเกมที่เปิดบ้านเสมอกับเมืองทอง ยูไนเต็ด 1-1 โดยเป็นตัวสำรองที่ถูกเปลี่ยนลงมาเล่นในช่วง 20 นาทีสุดท้าย
วันที่ 22 มิถุนายน ชนาธิป ยิงประตูแรกในฤดูกาลนี้ และช่วยให้บีอีซี-เทโรศาสนเปิดบ้านเสมอกับเชียงราย ยูไนเต็ด 1-1 ในเกมส์ไทยพรีเมียร์ลีก และนัดต่อมา วันที่ 25 มิถุนายน เขายิงให้ทีมขึ้นนำ 1-0 และจ่ายบอลให้เพื่อนทำประตูได้อีก 1 ลูก ในเกมที่เอาชนะสมุทรสงคราม 2-0 ที่สนามกีฬาเฉลิมพระเกียรติ 72 พรรษา
ชนาธิป สรงกระสินธ์ ก้าวขึ้นมาเป็นผู้เล่นคนสำคัญของบีอีซี เทโรศาสน และในเกมส์ระหว่างบีอีซี เทโรศาสน เปิดบ้านพบอาร์มี่ ยูไนเต็ด เมื่อวันที่ 27 กรกฎาคม เขายิงไกลเป็นประตูชัยให้บีอีซี ชนะ อาร์มี่ ยูไนเต็ด 2-0 โดยประตูดังกล่าวเป็นประตูที่ 10 ที่ชนาธิปยิงให้บีอีซี เทโรศาสนในไทยพรีเมียร์ลีกนับตั้งแต่ขึ้นมาเล่นในทีมชุดใหญ่ของสโมสร
เดือนกันยายน ชนาธิปถูกเกียรติศักดิ์ เสนาเมืองเรียกตัวติดทีมชาติไทยชุดอายุไม่เกิน 23 ปี ในการแข่งขันกีฬาเอเชียนเกมส์ ที่เมืองอินชอน ประเทศเกาหลีใต้ และพาทีมชาติคว้าอันดับ 4 มาครอง
หลังจากกลับมาจากเอเชียนเกมส์ ชนาธิป ลงสนามให้บีอีซี เทโรศาสน ในเกมส์โตโยต้าลีกคัพ รอบชิงชนะเลิศกับบุรีรัมย์ ยูไนเต็ด แชมป์เก่าที่สนามศุภชลาศัย เมื่อวันที่ 12 ตุลาคม พ.ศ. 2557 และช่วยให้ทีมชนะบุรีรัมย์ไปได้ 2-0 และได้รับรางวัลผู้เล่นยอดเยี่ยมประจำทัวร์นาเมนต์ โดยเป็นแชมป์รายการแรกของเขากับบีอีซี-เทโรศาสน
ในเกมส์ไทยพรีเมียร์ลีกนัดสุดท้ายของฤดูกาล วันที่ 2 พฤศจิกายน ที่พบกับเชียงราย ยูไนเต็ด ชนาธิปยิงได้อีก 1 ประตู แต่จบเกมบีอีซีแพ้ไป 2-1 และจบฤดูกาลด้วยอันดับ 3
ฟุตบอลสโมสร > บีอีซี เทโรศาสน > ฤดูกาล 2558

ชนาธิปเริ่มต้นฤดูกาลนี้ในการแข่งขันไทยพรีเมียร์ลีกนัดที่เปิดบ้านเสมอกับเชียงราย ยูไนเต็ด 1-1 เมื่อวันที่ 14 กุมภาพันธ์ พ.ศ. 2558 และยิงประตูแรกในไทยพรีเมียร์ลีกฤดูกาลนี้ได้ในนัดที่บุกไปชนะสโมสรโอสถสภา 3-2 ฤดูกาลนี้เขาถูกอาการบาดเจ็บรบกวนทำให้ไม่ได้ลงสนามมากเท่าที่ควร โดยบีอีซี เทโรศาสนทำผลงานได้อย่างย่ำแย่ในลีก ทำให้เขาต้องย้ายไปร่วมสโมสรเมืองทอง ยูไนเต็ด ด้วยสัญญายืมตัว
ฟุตบอลสโมสร > เมืองทอง ยูไนเต็ด > ฤดูกาล 2559

28 มกราคม 2559 ชนาธิป เปิดตัวเป็นนักเตะคนใหม่ของเอสซีจี เมืองทอง ยูไนเต็ดในไทยพรีเมียร์ลีกร่วมกับธนบูรณ์ เกษารัตน์และพีระพัฒน์ โน๊ตชัยยา 2 นักเตะทีมชาติไทยชุดใหญ่ ซึ่งทั้งสามมาร่วมทีมเมืองทองด้วยสัญญายืมตัวพร้อมตัวเลือกซื้อขาดจากบีอีซี เทโรศาสน โดยชนาธิปพร้อมกับพีระพัฒน์และธนบูรณ์ได้เซ็นสัญญาเป็นนักเตะของเมืองทองเป็นการถาวร
ชนาธิปลงสนามนัดแรกให้เมืองทอง ยูไนเต็ดเมื่อวันที่ 2 กุมภาพันธ์ 2559 ในการแข่งขันเอเอฟซี แชมเปียนส์ลีกรอบคัดเลือกนัดที่พบกับยะโฮร์ ดารุล ตะก์ซิมจากมาเลเซีย และจากผลงานที่ยอดเยี่ยมของชนาธิปทำให้เมืองทอง ยูไนเต็ดสามารถคว้าแชมป์ไทยลีกได้เป็นสมัยที่ 4 ซึ่งผลงานดังกล่าวทำให้สโมสรคอนซาโดเล ซัปโปะโระทีมฟุตบอลจากเจลีกของญี่ปุ่นได้ติดต่อมายังสโมสรเมืองทองเพื่อดึงตัวชนาธิปไปร่วมทีมด้วยสัญญายืมตัว